****

**Ο ΟΔΟΝΤΙΑΤΡΙΚΟΣ ΣΥΛΛΟΓΟΣ ΠΕΛΛΑΣ**

**ΣΑΣ ΠΡΟΣΚΑΛΕΙ ΣΕ ΕΠΙΣΤΗΜΟΝΙΚΗ ΗΜΕΡΙΔΑ ΜΕ ΘΕΜΑ:**

**<< Η ΣΗΜΑΣΙΑ ΤΗΣ ΚΛΙΝΙΚΗΣ ΕΙΚΟΝΑΣ ΣΤΗ ΔΙΑΓΝΩΣΗ ΤΩΝ ΝΟΣΗΜΑΤΩΝ ΤΟΥ ΣΤΟΜΑΤΟΣ. Ο ΟΔΟΝΤΙΑΤΡΟΣ ΣΤΗΝ ΠΡΩΤΗ ΓΡΑΜΜΗ >>**

Η ΗΜΕΡΙΔΑ ΓΙΝΕΤΑΙ ΣΕ ΣΥΝΕΡΓΑΣΙΑ ΜΕ ΤΟ ΕΡΓΑΣΤΗΡΙΟ ΣΤΟΜΑΤΟΛΟΓΙΑΣ ΟΔΟΝΤΙΑΤΡΙΚΟΥ ΤΜΗΜΑΤΟΣ ΤΟΥ Α.Π.Θ. ΚΑΙ ΤΗΝ ΕΛΛΗΝΙΚΗ ΕΤΑΙΡΕΙΑ ΣΤΟΜΑΤΟΛΟΓΙΑΣ, ΥΠΟ ΤΗΝ ΕΠΟΠΤΕΙΑ ΤΟΥ Δ/ΝΤΟΥ ΤΟΥ ΕΡΓΑΣΤΗΡΙΟΥ ΣΤΟΜΑΤΟΛΟΓΙΑΣ ΤΟΥ ΟΔΟΝΤ. ΤΜΗΜ. ΤΟΥ Α.Π.Θ. ΚΑΙ ΠΡΟΕΔΡΟΥ ΤΟΥ ΤΜΗΜ. Κ .ΑΘΑΝΑΣΙΟΥ ΠΟΥΛΟΠΟΥΛΟΥ.

***ΤΗΝ ΚΥΡΙΑΚΗ 27 ΝΟΕΜΒΡΙΟΥ 2022***

***ΑΙΘΟΥΣΑ ΕΚΔΗΛΩΣΕΩΝ ΝΟΜΑΡΧΙΑΣ ΠΕΛΛΑΣ ΣΤΗΝ ΕΔΕΣΣΑ***

***ΜΕ ΩΡΑ ΠΡΟΣΕΛΕΥΣΗΣ 10:00 π.μ.***

              H ΗΜΕΡΙΔΑ ΜΟΡΙΟΔΟΤΕΙΤΑΙ ΑΠΟ ΤΟ ΙΝΣΤΙΤΟΥΤΟ ΕΠΙΣΤΗΜΟΝΙΚΩΝ ΘΕΜΑΤΩΝ ΤΗΣ Ε.Ο.Ο. ΚΑΙ ΔΕΝ ΕΧΕΙ ΟΙΚΟΝΟΜΙΚΗ ΕΠΙΒΑΡΥΝΣΗ ΓΙΑ ΤΟΥΣ ΣΥΜΜΕΤΕΧΟΝΤΕΣ.

   ΘΑ ΕΚΤΙΜΟΥΣΑΜΕ ΠΟΛΥ ΤΗΝ ΕΝΗΜΕΡΩΣΗ ΜΑΣ ΓΙΑ ΤΗΝ ΠΡΟΘΕΣΗ ΣΑΣ ΝΑ ΠΑΡΑΚΟΛΟΥΘΗΣΕΤΕ ΤΗΝ ΗΜΕΡΙΔΑ ΓΙΑ ΛΟΓΟΥΣ ΑΡΤΙΟΤΕΡΗΣ ΠΡΟΕΤΟΙΜΑΣΙΑΣ

Ο.Σ.ΠΕΛΛΑΣ : ΤΗΛ: 23810 25121

emai: ospellas2@gmail.com

 ΜΕ ΤΟ ΠΕΡΑΣ ΤΗΣ ΗΜΕΡΙΔΑΣ ΘΑ ΕΧΟΥΜΕ ΣΥΝΤΟΜΗ ΕΝΗΜΕΡΩΣΗ ΓΙΑ ΘΕΜΑΤΑ ΠΟΥ ΑΦΟΡΟΥΝ ΣΤΗΝ Ε.Ο.Ο. ΑΠΟ ΤΟ ΜΕΛΟΣ ΤΟΥ Δ.Σ. ΤΗΣ Ε.Ο.Ο. ΚΑΙ ΟΜΙΛΗΤΗ ΤΗΣ ΗΜΕΡΙΔΑΣ κ .ΚΑΛΛΙΦΑΤΙΔΗ ΑΝΤΩΝΙΟ.

ΠΡΟΓΡΑΜΜΑ

* 10.00-10.30 ***Προσέλευση Εγγραφή.***

***Κλινικοί Προβληματισμοί & Αντιμετώπιση.***

***Μέρος Α.***

* 10.30-11.00 **Μελαγχρωματικές, δυσχρωμικές βλάβες και νοσήματα του στόματος.**

Πουλόπουλος Α. Καθηγητής, Διευθυντής Εργαστηρίου

Στοματολογίας Οδοντιατρικό Τμήμα Α.Π.Θ.

* 11.00-11.15 **Ελκονεκρωτική ουλίτιδα-στοματίτιδα.**

Ζήσης Β. Υποψήφιος Διδάκτωρ Εργαστηρίου Στοματολογίας

Οδοντιατρικό Τμήμα Α.Π.Θ.

* 11.15-11.30 **Κακοσμία.**

Στεργιάδου Ε. Υποψήφια Διδάκτωρ Εργαστηρίου Στοματολογίας

Οδοντιατρικό Τμήμα Α.Π.Θ.

* 11.30-11.45 **Ξηροστομία.**

Παπαδόπουλος Π. Υποψήφιος Διδάκτωρ Εργαστηρίου Στοματολογίας

Οδοντιατρικό Τμήμα Α.Π.Θ.

* 11.45-12.00 **Καυσαλγία.**

Παρχαρίδης Ε. Υποψήφιος Διδάκτωρ Εργαστηρίου Στοματολογίας

Οδοντιατρικό Τμήμα Α.Π.Θ.

* 12.00-12.10 **Θεραπεία Μυκητίασης από Οδοντοστοιχίες.**

Καλλιφατίδης Α. Διδάκτωρ Εργαστηρίου Στοματολογίας

Οδοντιατρικό Τμήμα Α.Π.Θ.

* 12.10-12.30 ***Διάλειμμα.***

***Κλινικοί Προβληματισμοί & Αντιμετώπιση.***

***Μέρος Β.***

* 12.30-13.15 **Βλάβες και νοσήματα του στόματος με λευκό & ερυθρό χρώμα.**

Ανδρεάδης Δ. Αναπληρωτής Καθηγητής Εργαστηρίου Στοματολογίας

Οδοντιατρικό Τμήμα Α.Π.Θ.

* 13.15-13.45 **Βλάβες και νοσήματα του στόματος με τη μορφή όγκου.**

Πουλόπουλος Α. Καθηγητής, Διευθυντής Εργαστηρίου

Στοματολογίας Οδοντιατρικό Τμήμα Α.Π.Θ.

* 13.45-14.00 ***Συζήτηση Συμπεράσματα.***

**ΒΙΟΓΡΑΦΙΚΑ ΟΜΙΛΗΤΩΝ**

**Αθανάσιος Πουλόπουλος**

Ο Dr A. Πουλόπουλος είναι Καθηγητής Στοματολογίας, Οδοντιατρικού Τμήματος

ΑΠΘ από το 2018, διατελεί Πρόεδρος του Οδοντιατρικού Τμήματος ΑΠΘ από το

2020 (2 θητείες 2020-2022, 2022-2024), διευθυντής του Εργαστηρίου

Στοματολογίας, συντονιστής του μεταπτυχιακού προγράμματος της Στοματολογίας,

διετέλεσε διευθυντής του Τομέα Στοματικής-Γναθοπροσωπικής Παθολογίας,

Χειρουργικής &amp; Ακτινολογίας, και προηγουμένως υπηρέτησε στη βαθμίδα του

λέκτορα (1997-2004), του επίκουρου καθηγητή (2004-2013) και του αναπληρωτή

καθηγητή(2013-2018). Απέκτησε μεταπτυχιακό δίπλωμα ειδίκευσης στην Παθολογία

του Στόματος με διάκριση (1993) (Master of Science in Oral Medicine Dental

School, University of Bristol, Bristol U.K.) Πτυχιούχος (1991) και διδάκτορας (1995)

της Οδοντιατρικής Σχολής ΑΠΘ. Στα επιστημονικά του ενδιαφέροντα

περιλαμβάνονται η διάγνωση των νοσημάτων του στόματος με έμφαση στις

προκαρκινικές και νεοπλασματικές βλάβες, η μελέτη της σημειολογίας και

συμπτωματολογίας συστηματικών νόσων και συνδρόμων που εκδηλώνονται στη

στοματογναθοπροσωπική χώρα (συμπεριλαμβανομένων και των σιαλογόνων

αδένων). Συμμετέχει στα ερευνητικά προγράμματα του εργαστηρίου Στοματολογίας

και είναι μέλος σε πολλές διεθνείς (European Association of Oral Medicine,

εκλεγμένος αντιπρόσωπος για την γεωγραφική περιοχή 5) Balkan Stomatological

Society (BASS γενικός γραμματέας του συμβουλίου της),(International Association

for Dental Research) και ελληνικές επιστημονικές εταιρείες (Αντιπρόεδρος

Ελληνικής Εταιρείας Στοματολογίας). Το επιστημονικό του έργο περιλαμβάνει

περισσότερες από 100 δημοσιευμένες εργασίες σε διεθνή και ελληνικά περιοδικά και

περισσότερες από 240 επιστημονικές ανακοινώσεις σε διεθνή και ελληνικά συνέδρια.

**Παπαδόπουλος Πέτρος**

Ο Πέτρος Παπαδόπουλος είναι απόφοιτος της Οδοντιατρικής Σχολής του MASARYK

UNIVERSITY στο ΜΠΡΝΟ της Τσεχίας . Έχει ολοκληρώσει το μεταπτυχιακό πρόγραμμα σπουδών

της Στοματολογίας στο Τμήμα Οδοντιατρικής του ΑΠΘ το 2012. Επιπλέον είναι υποψήφιος

διδάκτορας από το 2018 στο ίδιο τμήμα και έχει στο ενεργητικό του ανακοινώσεις και

δημοσιεύσεις σε διεθνή και ελληνικά περιοδικά και συνέδρια.

**Καλλιφατίδης Αντώνιος**

Ο Αντώνης Καλλιφατίδης γεννήθηκε στη Θεσσαλονίκη το 1969.

Αποφοίτησε από την Οδοντιατρική Σχολή του Α.Π.Θ. το 1994.

Ολοκλήρωσε το διετές άτυπο Μεταπτυχιακό του Εργαστηρίου της Οδοντικής Χειρουργικής το 1996.

Από το 2001 είναι μέλος του Εργαστηρίου της Στοματολογίας της Οδοντιατρικής Σχολής του Α.Π.Θ. όπου ολοκλήρωσε

τις μεταπτυχιακές σπουδές του και αναγορεύτηκε Διδάκτωρ το 2008

Είναι κλινικός συνεργάτης του Εργαστηρίου Στοματολογίας της Οδοντιατρικής Σχολής του Α.Π.Θ. και

έχει πραγματοποιήσει πολλές διαλέξεις πάνω στη Στοματολογία.

Είναι μέλος της ΕΛΛΗΝΙΚΗΣ ΕΤΑΙΡΕΙΑΣ ΣΤΟΜΑΤΟΛΟΓΙΑΣ.

Ομιλεί Αγγλικά και Γερμανικά.

Είναι μέλος του Δ.Σ. της Ελληνικής Οδοντιατρικής Ομοσπονδίας από το 2009 και έχει θητεύσει ως Α Αντιπρόεδρος της.

Είναι αντιπρόσωπος της Ελλάδας στην E.R.O.

**Ζήσης Βασίλειος**

Ο Ζήσης Βασίλειος αποφοίτησε από την Οδοντιατρική Σχολή Α.Π.Θ. το 2014. Ακολούθως,

εξειδικεύτηκε στην Περιοδοντολογία και στην Στοματολογία, και απέκτησε μεταπτυχιακά

διπλώματα εξειδίκευσης στο Πανεπιστήμιο του Μύνστερ (2018), Γερμανία και στο Α.Π.Θ.

(2022), αντιστοίχως. Επί του παρόντος εργάζεται, στο Εργαστήριο Στοματολογίας της

Οδοντιατρικής Σχολής του Α.Π.Θ., ως υποψήφιος διδάκτωρ.

**Ανδρεάδης Δημήτριος**

O Δρ Ανδρεάδης Δημήτριος είναι Αναπληρωτής Καθηγητής Στοματολογίας, του Τμήματος

Οδοντιατρικής ΑΠΘ. Επίσης είναι Επιστημονικός Συνεργάτης-Σύμβουλος στη Β’

Πανεπιστημιακή Δερματολογική Κλινική του Τμήματος Ιατρικής ΑΠΘ στο Νοσοκομείο

Παπαγεωργίου. Τα κλινικά και ερευνητικά του ενδιαφέροντα περιλαμβάνουν την μελέτη

και διάγνωση των νοσημάτων του στόματος σε κλινικό και μικροσκοπικό επίπεδο, και

ιδιαίτερα των προκαρκινικών βλαβών και του καρκίνου του στόματος, του ρόλου του HPV

στα νοσήματα του στόματος, των αυτοάνοσων πομφολυγωδών νοσημάτων στόματος

δέρματος κτλ. Επίσης ερευνητικά ασχολείται με τα βλαστοκύτταρα του βλεννογόνου

στόματος και των σιαλογόνων αδένων. Μετεκπαιδεύθηκε και συνεργάστηκε με το

Εργαστήριο Μοριακής Βιολογίας, του Τομέα Αποκαταστατικής Οδοντιατρικής, Πρόληψης

και Περιοδοντολογίας του Τμήματος Οδοντιατρικής της Ιατρικής Σχολής του Ανόβερο,

Γερμανία. Επίσης έχει μετεκπαιδευθεί και διατελέσει συνεργάτης του Στοματολογικού

Ιατρείου της Πανεπιστημιακής Δερματολογικής Κλινικής του Τμήματος Ιατρικής ΕΚΠΑ, στο

Νοσοκομείο «Α. Συγγρός». Είναι μέλος της Ευρωπαϊκής Εταιρίας Στοματολογίας (EAOM) και

της Διεθνούς Εταιρίας Οδοντιατρικής Έρευνας (IADR). Το επιστημονικό του έργο

περιλαμβάνει πάνω από 70 δημοσιεύσεις και 150 παρουσιάσεις σε συνέδρια, ενώ είναι

προσκεκλημένος κριτής σε πάνω από 15 περιοδικά.

**Παρχαρίδης Ευάγγελος**

Αποφοίτησε το 2006 από την Οδοντιατρική Σχολή του Αριστοτελείου Πανεπιστημίου

Θεσσαλονίκης. Ειδικεύτηκε στη Στοματολογία στο Οδοντιατρικό Τμήμα του Α.Π.Θ. Είναι

υποψήφιος διδάκτορας στο Εργαστήριο Στοματολογίας του Οδοντιατρικού Τμήματος του

Α.Π.Θ. Εστιάζει το ερευνητικό του ενδιαφέρον στη μελέτη της έκφρασης βιοδεικτών κατά

την κακοήθη εξαλλαγή δερματοβλεννογόνιων νοσημάτων καθώς και στην επιδημιολογία

και τους τρόπους μετάδοσης του ιού HPV. Συμμετέχει σε κοινά ερευνητικά προγράμματα

με το Θεαγένειο Αντικαρκινικό Νοσοκομείο και το Ιπποκράτειο Γενικό Νοσοκομείο

Θεσσαλονίκης. Το κλινικό του ενδιαφέρον εστιάζεται στον καρκίνο του στόματος, τη

στοματολογική και οδοντιατρική αντιμετώπιση των ογκολογικών ασθενών.

Είναι μέλος της European Association of Oral Medicine, της Ελληνικής Εταιρείας

Στοματολογίας και άλλων επιστημονικών εταιρειών. Έχει δημοσιεύσεις σε ελληνικά και

διεθνή επιστημονικά περιοδικά.

**Στεργιάδου Ευφημία**

Εισήχθη στην Οδοντιατρική Σχολή του COMMENIUS UNIVERSITY στην Μπρατισλάβα της

Σλοβακίας το 2009 και αποφοίτησε το 2015. Από το 2017 είναι μεταπτυχιακή φοιτήτρια του

Εργαστηρίου Στοματολογίας του Οδοντιατρικού Τμήματος της Σχολής Επιστημών Υγείας του

Α.Π.Θ και από το 2022 είναι υποψήφια διδάκτορας στο τμήμα Στοματολογίας του Α.Π.Θ.

Από τότε μέχρι σήμερα συμμετέχει ενεργά στις επιστημονικές δραστηριότητες του

Εργαστηρίου και της κλινικής Στοματολογίας. Στα πλαίσια των δραστηριοτήτων αυτών

συμμετείχε με σημαντικό αριθμό ανακοινώσεων σε επιστημονικά συνέδρια, τόσο στην

Ελλάδα, όσο και στο εξωτερικό από το 2014 έως και σήμερα.